Vi har Viaplay for sportens skyld, og det er det mest uduelige stream jeg er faldet over på nettet. Konstante afbrydelser, sjovt nok korreleret med antallet af seere til det givne sports-event. Jeg har brugt min profil på mange forskellige devices, og under mange forskellige ellers velfungerende wifi-forbindelser. Og konklusionen er den samme mere eller mindre hver gang. Live-streams på viaplay indebærer konstante afbrydelser, og nedsat kvalitet. Følger man lidt med på facebook siden, når den er rigtig gal (læs: under næsten alle store sportsevents), er det tydeligt at vi er mange i samme båd. For mit vedkommende er det med garanti hverken pc/mobil eller wifi forbindelserne den er gal med, da det virker med alle andre stream-udbydere, og internettet fungerer optimalt i diverse speed-tests. 

Det er derfor er det meget svært ikke at mistænke Viasat for at sælge en service, de bevidst ikke har investeret nok i at udvikle. Om det er manglende server plads, eller uduelig software skal jeg ikke kunne sige. Det tragi-komiske er, at ikke en gang de serier og film der er tilgængelige (dvs. ikke-live streams), formår at køre uafbrudt eller i konstant høj opløsning. 

Når man kigger på jeres besvarelser til andre lignende beklagelser her på trustpilot, er det åbenlyst, at det eneste svar på disse legitime beklagelser er et forkølet  "vi vil meget gerne hjælpe dig med dit problem, kontakt venligst support@..."  Men lur mig om ikke alle der drives så vidt, som til at udstille jeres produkts mangler på trustpilot, har været igennem den tårefremkaldende trædemølle i kalder kundeservice først. Du kære kommunikations praktikant må da efterhånden have fanget, at det mangelfulde produkt ikke skyldes noget på end-user fronten, så spar mig venligst for jeres scriptede floskler. Jeg har nok ar på sjælen, efter utallige ganges kontakt med jeres "tekniske" support. Lad mig blot ubesvaret dele mine frustrationer med mine med-tvangsindlagte sports entusiaster, om ikke andet, så for at også de ved: Du er ikke alene. Verden er ond og grusom, men du er ikke alene. 

For i sidste ende, er det vel en strategisk beslutning, bundende i et systemisk problem; Manglende konkurrence (fodbold/sports events sælges til én højstbydende service udbyder, og sportsglade kunder uden tv er således tvangsindlagt til vinderen), hvilket udmynter sig i manglende incitament til at smide nok penge efter et ordentligt produkt. Kunderne kommer alligevel. Der hvor den strategiske film knækker for jer, er jeres kortsigtede vision for jeres stream. Den dag, jeg får bare den mindste chance for at skifte til et velfungerende stream, der udbyder samme kampe, kigger jeg mig aldrig tilbage. Og jeg vil vædde det halve af min bondegår på, at jeg langtfra er alene. En på nuværende tidspunkt ringe trøst, men det eneste lys jeg kan se for enden af denne lange dystre tunnel i har navngivet viaplay.

Edit: Har lige købt chromecast. Gæt den eneste hjemmeside af de officielle hjemmesider, som ikke virker når man vil streame fra browseren. Drumroll... Viaplay selvfølgelig.. Haha. det er så tragi-komisk det her. I kan jo ikke sælge og reklamerer med produkter, som i ikke kan levere. Fadæse. Utroligt at i ikke har forbrugerådet på nakken, det er jo systematisk bondefangeri.